पाएं अपने शहर की ताज़ा ख़बरें और फ्री ई-पेपरडाउनलोड करें
कलेक्टर चंद्रमौली शुक्ला ने जारी कोरोना कर्फ्यू में आंशिक संशोधन करते हुए जिले में 15 मई तक पूर्णत: कोरोना कर्फ्यू लागू करने के आदेश जारी किए हैं। इसमें केमिस्ट, अस्पताल, नर्सिंग होम एवं पैथालॉजी, एक्स-रे, सोनोग्राफी, सीटी स्केन सेंटर काे छूट रहेगी। इसके अलावा सब्जी/फल मंडी सुबह 4 बजे से 7 बजे तक खुलेगी, जिसमें खेरची विक्रय पूरी तरह प्रतिबंधित रहेगा।
सब्जी/ फल का केवल थोक विक्रय किया जा सकेगा। सब्जी, फल आदि का विक्रय केवल हाथ ठेला गाड़ी के माध्यम से घर-घर जाकर सुबह 7 बजे से सुबह 10 बजे तक किया जा सकेगा। एक स्थान पर खड़े रहकर सब्जी, फल आदि का विक्रय करना प्रतिबंधित रहेगा। दूध का विक्रय सिर्फ घर-घर जाकर सुबह 6 से 8बजे तक एवं शाम 6 बजे से 8 बजे तक किया जा सकेगा। बाकी आदेश वही रहेंगे।
बता दें कि 28 अप्रैल को जिला आपदा प्रबंधन समूह की बैठक हुई थी, जिसमें लिए गए निर्णय में आंशिक संशोधन करते हुए गुरुवार काे संशाेधित आदेश जारी किया गया है। जारी आदेशानुसार जिलेभर में 15 मई तक कोरोना कर्फ्यू रहेगा। इस दौरान सामाजिक वैवाहिक कार्यक्रम, राजनीतिक, खेलकूद, मनोरंजन, शैक्षणिक, सांस्कृतिक, सार्वजनिक तथा धार्मिक कार्यक्रमों का आयोजन पूर्णत: वर्जित रहेगा।
शहर की व्यस्ततम सड़काें पर पसरा रहता है सन्नाटा
जब से सुबह तीन घंटे की ढील काे बंद करने का निर्णय प्रशासन ने लिया है, तब से लाॅकडाउन के पालन में शहर के लाेगाें का भी सहयाेग मिल रहा है। लाेग अब बहुत जरूरी हाेने पर ही घराें से बाहर निकल रहे हैं, ऐसे में शहर के सबसे व्यस्ततम इलाकाें में भी दिन में सन्नाटा पसरा रहता है। इसी स्थिति काे देखते हुए एक दिन पहले कलेक्टर, एसपी और नगर निगम आयुक्त द्वारा फ्लैग मार्च निकाला गया था, जिसमें यह संदेश भी दिया गया था कि शहर के लाेग लाॅकडाउन का पालन कर रहे हैं, आगे भी करते रहें, हम काेराेना काे हराने में जरूर कामयाब हाेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn